pythainlp/thaigov-v2-corpus-22032023 huggingface dataset:
วันศุกร์ที่ 17 มีนาคม 2566
พม. หนุนจัดการเรียนการสอนตามแนวคิดมอนเทสซอริในสถานรองรับเด็กทั่วประเทศ
พม. หนุนจัดการเรียนการสอนตามแนวคิดมอนเทสซอริในสถานรองรับเด็กทั่วประเทศ
วันนี้ (17 มี.ค. 66) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีลงนามบันทึกข้อตกลงความร่วมมือ “การจัดการเรียนรู้ตามแนวความคิดมอนเทสซอริในสถานรองรับเด็ก” ระหว่างกระทรวง พม. โดยกรมกิจการเด็กและเยาวชน (ดย.) สมาคมมอนเทสซอริสากล และสมาคมมอนเทสซอริแห่งประเทศไทย โดยมีนางจตุพร โรจนพานิช อธิบดีกรมกิจการเด็กและเยาวชน Mr. Alain Tschudin นายกสมาคมมอนเทสซอรีสากล และนางกรรณิการ์ บัต นายกสมาคมมอนเทสซอริแห่งประเทศไทย ร่วมลงนาม อีกทั้งคณะผู้บริหารกระทรวง พม. เข้าร่วมพิธี ณ ห้องประชุมสถานสงเคราะห์เด็กอ่อนพญาไท อำเภอปากเกร็ด จังหวัดนนทบุรี
นายจุติ กล่าวว่า การพัฒนาศักยภาพคนทุกช่วงวัย จำเป็นต้องเริ่มปลูกฝังตั้งแต่วัยเด็ก เพื่อให้เด็กเติบโตเป็นพลเมืองที่มีคุณภาพ โดยยึดถือเด็กเป็นศูนย์กลางการพัฒนา ซึ่งบันทึกข้อตกลงความร่วมมือ “การจัดการเรียนรู้ตามแนวความคิดมอนเทสซอริในสถานรองรับเด็ก” เป็นความร่วมมือที่มุ่งส่งเสริมและพัฒนาความสามารถของเด็กและเยาวชนในเครือข่ายของกรมกิจการเด็กและเยาวชน (ดย.) และมุ่งอำนวยความสะดวกในการทำงานร่วมกันในแนวทางมอนเทสซอรี เพื่อปรับปรุงคุณภาพชีวิตของเด็กและเยาวชน และความร่วมมือนี้จะสำเร็จได้โดยผ่านหลักสูตรเอเอ็มไอ และโปรแกรมการฝึกอบรมสำหรับผู้ดูแลเด็ก ผู้บริหารมอนเทสซอรี และครอบครัว อีกทั้งเพื่อร่วมเป็นเจ้าภาพจัดงานประชุมใหญ่ทางวิชาการนานาชาติมอนเทสซอรีสากล ครั้งที่ 29 ณ กรุงเทพมหานคร ประเทศไทย โดยจะมีการขับเคลื่อนการดำเนินงานร่วมกันอย่างต่อเนื่อง เป็นระยะเวลาถึง 3 ปี
นายจุติ กล่าวต่อไปว่า สำหรับขอบเขตความร่วมมือครั้งนี้ กระทรวง พม. โดย ดย. จะสนับสนุนการจัดการพัฒนาศักยภาพของเจ้าหน้าที่ ดย. การจัดงานประชุมใหญ่ทางวิชาการนานาชาติมอนเทสซอรีสากล และการส่งเสริมแนวคิดการศึกษามอนเทสซอรีในภูมิภาคอาเซียนในประเทศไทย โดยความเห็นชอบของ ดย. ในขณะที่สมาคมมอนเทสซอรีสากล และสมาคมมอนเทสซอริแห่งประเทศไทย จะร่วมกันสนับสนุนหลักสูตรและวิทยากรในการจัดการเรียนการสอนและการเรียนรู้ตามแนวคิดมอนเทสซอรี ให้แก่ เยาวชน ผู้บริหาร ผู้ฝึกสอนกีฬา ครอบครัว ครูมอนเทสซอรี และบุคลากรพี่เลี้ยงเด็กในเครือข่ายการดูแลของ ดย. และการพัฒนาบุคลากรที่เกี่ยวข้องของ ดย. อีกทั้งสนับสนุนงานประชุมใหญ่ทางวิชาการนานาชาติมอนเทสซอรีสากล เป็นต้น
นายจุติ กล่าวเพิ่มเติมว่า วันนี้ กระทรวง พม. ขับเคลื่อนโครงการ เพชรน้ำหนึ่ง ที่สร้างเด็กทุกคนให้เป็นเพชร และกระทรวงพม. จะนำหลักสูตรการเรียนการสอนของสมาคมมอนเทสซอรีสากล มาฝึกครูพี่เลี้ยงเพื่อไปสอนเด็กๆ ต่อ ซึ่งการลงทุนกับเด็กเป็นการลงทุนที่ให้ผลตอบแทนนานที่สุด และต้องไม่ละเลยในการสร้างเด็กให้มีโอกาสได้เรียนรู้ในสิ่งต่างๆ ที่เป็นประโยชน์ต่อจิตใจและสมอง ซึ่งวันนี้ ได้ยืนยันแล้วว่า สิ่งที่เราได้ทำกันมานั้นประสบความสำเร็จ และจะขยายไปทั่วประเทศ โดยเฉพาะการทำให้กับเด็กที่ไม่มีโอกาส ทั้งนี้ เราจะให้เด็กได้รับการศึกษาเพื่อให้เป็นมนุษย์ที่สมบูรณ์ โดยกระทรวง พม. จะไปเป็นพันธมิตรกับศูนย์เด็กเล็กต่างๆ เพื่อพัฒนาลูกหลานให้มีคุณภาพ
#ช่วย24ชั่วโมง #พม24ชม #ข่าวพม
วันศุกร์ที่ 17 มีนาคม 2566
17/03/2566
ไอแบงก์ ร่วมสานต่อโครงการ ‘reBOX’ ปี 66 กล่องรักที่สัมผัสได้ พร้อมส่งมอบกล่องและซองกระดาษ 120 กิโลกรัม รีไซเคิลสร้างประโยชน์สู่คนพิการ
ไอแบงก์สนับสนุนโครงการ reBOX กิจกรรมเพื่อสังคมของไปรษณีย์ไทย ภายใต้แนวคิด ‘กล่องรักที่สัมผัสได้’ เปลี่ยนกล่องเก่าเป็นกล่องใหม่ สร้างประโยชน์แล้วส่งมอบหน่วยงานคนพิการ
ธนาคารอิสลามแห่งประเทศไทย (ไอแบงก์) ร่วมสานต่อสนับสนุนโครงการ reBOX กิจกรรมเพื่อสังคมของไปรษณีย์ไทย โดยในปี 2566 นี้จัดภายใต้แนวคิด ‘กล่องรักที่สัมผัสได้’ เปลี่ยนกล่องเก่าเป็นกล่องใหม่ สร้างประโยชน์แล้วส่งมอบให้หน่วยงานคนพิการ ใช้ประโยชน์ในการส่งต่อสิ่งต่างๆเพื่อคนพิการ
โดยปีนี้ถือเป็นปีที่ 2 ของไอแบงก์ที่ให้ความร่วมมือในโครงการ reBOX เพราะเล็งเห็นประโยชน์ของโครงการทั้งในแง่ของการดูแลสิ่งแวดล้อมและเผื่อแผ่ช่วยเหลือสังคม ไอแบงก์ได้รณรงค์เชิญชวนให้พนักงานในสำนักงานใหญ่นำกล่องหรือซองกระดาษที่ไม่ใช้แล้วทุกประเภทมาร่วมบริจาค ณ จุดรับบริจาค สำหรับปีที่ผ่านมาไอแบงก์สามารถส่งต่อกล่องและซองกระดาษที่ไม่ใช้แล้วปริมาณ 170 กิโลกรัมให้แก่ไปรษณีย์ไทยเพื่อนำไปรีไซเคิลเป็นชุดโต๊ะ เก้าอี้ส่งให้กับโรงเรียนตำรวจตระเวนชายแดนทั่วประเทศ และสำหรับปีนี้ไอแบงก์ยังเดินหน้าสนับสนุนโครงการต่อเนื่อง พร้อมส่งมอบกล่องและซองกระดาษอีกเป็นจำนวน 120 กิโลกรัม เมื่อช่วงเช้าวันที่ 16 มีนาคม 2566 ณ ธนาคารอิสลามแห่งประเทศไทย อาคารนวม สำนักงานใหญ่
วันศุกร์ที่ 17 มีนาคม 2566
สถาบันการบินพลเรือน จัดพิธีมอบประกาศนียบัตรหลักสูตร Approach Control Surveillance : APS รุ่นที่ 73
...
สถาบันการบินพลเรือน จัดพิธีมอบประกาศนียบัตรหลักสูตร Approach Control Surveillance : APS รุ่นที่ 73
นางสาวภัคณัฏฐ์ มากช่วย ผู้ว่าการสถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตร หลักสูตร Approach Control Surveillance : APS รุ่นที่ 73 โดยมีผู้บริหาร คณาจารย์ ร่วมเป็นเกียรติในพิธี
สำหรับหลักสูตรดังกล่าว ดำเนินการฝึกอบรมตั้งแต่วันที่ 16 มกราคม - 17 มีนาคม 2566 มีผู้เข้ารับการฝึกอบรมทั้งสิ้น 6 คน เป็นทุนส่วนตัวชาวมองโกเลีย และทุนรัฐบาลชาวบังคลาเทศ เมื่อวันที่ 17 มีนาคม 2566 ณ สบพ. กรุงเทพฯ
วันศุกร์ที่ 17 มีนาคม 2566
17/03/2566
กยศ. ร่วมงานมหกรรมการเงินเพื่อครูไทย 4 ภูมิภาค วันที่ 18 - 19 มี.ค. 66 จังหวัดพิษณุโลก
กยศ.เชิญผู้กู้ยืมที่เป็น ขรก.ครูและบุคลากรทางการศึกษาร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 18-19 มี.ค.2566 นี้ ณ รร.ดิ อิมพีเรียล โฮเทล แอนด์ คอนเวนชั่น เซ็นเตอร์ จ.พิษณุโลก
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า จัดโดยกระทรวงศึกษาธิการและพันธมิตรกลุ่มสถาบันการเงินต่างๆ พร้อมให้คำแนะนำในการวางแผนการออมการลงทุน วันที่ 18 - 19 มีนาคม 2566 นี้ ณ ห้องพิษณุโลกคอนเวนชั่นเซ็นเตอร์ โรงแรมดิ อิมพีเรียล โฮเทล แอนด์ คอนเวนชั่น เซ็นเตอร์ พิษณุโลก จังหวัดพิษณุโลก
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ร่วมจัดงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 18 - 19 มีนาคม 2566 เวลา 08.30 - 16.30 น. ณ ห้องพิษณุโลกคอนเวนชั่นเซ็นเตอร์ โรงแรมดิ อิมพีเรียล โฮเทล แอนด์ คอนเวนชั่น เซ็นเตอร์ พิษณุโลก อำเภอเมือง จังหวัดพิษณุโลก จัดโดยกระทรวงศึกษาธิการและพันธมิตร กลุ่มสถาบันการเงินต่างๆ เพื่อเปิดโอกาสให้ข้าราชการครูและบุคลากรทางการศึกษาในพื้นที่ภูมิภาคจังหวัดพิษณุโลก จังหวัดตาก จังหวัดสุโขทัย จังหวัดเพชรบูรณ์ และจังหวัดอุตรดิตถ์ ที่ประสบปัญหาหนี้สินได้รับการช่วยเหลือ โดยจะมีการเปิดการเจรจาแก้ไขปัญหาหนี้ร่วมกัน ตลอดจนการให้บริการอบรมความรู้ทางการเงิน โดยบูรณาการความร่วมมือกับทุกฝ่ายที่เกี่ยวข้อง ทั้งนี้ กองทุนขอเชิญชวนข้าราชการครูหรือบุคลากรทางการศึกษาที่เป็นผู้กู้ยืม กยศ. เข้าร่วมงาน โดยสามารถติดต่อขอรับคำปรึกษาการชำระหนี้ได้ที่บูธ กยศ.” ผู้จัดการกองทุนฯ กล่าวในที่สุด
วันศุกร์ที่ 17 มีนาคม 2566
17/03/2566
“สุริยะ” เข้ากระทรวงอุตฯ วันสุดท้าย กล่าวอำลาข้าราชการ ขอบคุณในความร่วมแรงร่วมใจ  ผลักดันอุตสาหกรรมไทยสู่ความสำเร็จอย่างเป็นรูปธรรม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เผย 4 ปีในการดำรงตำแหน่งรัฐมนตรีกระทรวงอุตฯ ประทับใจและภูมิใจที่สุด ตอกย้ำความเป็นกระทรวงฯ ที่ให้ความช่วยเหลือด้านอุตสาหกรรมระดับใหญ่ SMEs และฝึกอาชีพประชาชน ให้ผ่านพ้นวิกฤติเศรษฐกิจจากโควิด19
วันนี้ (17 มีนาคม 2566) ที่กระทรวงอุตสาหกรรม นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวในระหว่างการประชุมนัดสุดท้ายร่วมกับผู้ช่วยรัฐมนตรีประจำกระทรวงอุตสาหกรรม ที่ปรึกษารัฐมนตรีว่าการกระทรวงอุตสาหกรรม ปลัดกระทรวงอุตสาหกรรม รองปลัดกระทรวงอุตสาหกรรม ผู้ตรวจราชการกระทรวงอุตสาหกรรม อธิบดีทุกกรม ผู้ว่าการการนิคมอุตสาหกรรมแห่งประเทศไทย (กนอ.) และผู้บริหารระดับสูงของกระทรวงอุตสาหกรรม จาก ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ ธพว. และสถาบันเครือข่าย โดยระบุว่า ตลอด 4 ปีที่ผ่านมา มีความประทับใจ ซาบซึ้งใจ และความภาคภูมิใจต่อการดำรงตำแหน่งรัฐมนตรีว่าการกระทรวงอุตสาหกรรม เพราะได้รับความร่วมมือจากทุกฝ่ายในการร่วมกันผลักดันอุตสาหกรรมไทยทั้งระดับมหภาค SMEs และพี่น้องประชาชนโดยการฝึกอาชีพ ให้ผ่านพ้นวิกฤติเศรษฐกิจในช่วงสถานการณ์โรคโควิด-19 ไปได้อย่างดี อีกทั้งกระทรวงอุตสาหกรรม ไม่เคยถูกยื่นอภิปรายไม่ไว้วางใจในรายกระทรวง แสดงให้เห็นถึงศักยภาพการบริหารอย่างมีประสิทธิภาพ โปร่งใส ซึ่งทั้งหมดเกิดจากความร่วมมือร่วมใจกันเป็นน้ำหนึ่งใจเดียวกันของพวกเราชาวอุตสาหกรรม
“ทุกครั้งที่ผมพ้นตำแหน่งจากกระทรวงอุตสาหกรรม ผมรู้สึกใจหายจริงๆ เพราะรู้สึกอาลัยถึงความมีน้ำใจของพวกท่านทุกคน หลังจากนี้ผมจะทำงานทางการเมืองต่อไป ซึ่งในภาคหน้าผมอาจมีโอกาสมาทำงานที่กระทรวงอุตสาหกรรมอีกครั้งก็เป็นได้” นายสุริยะ กล่าว
สำหรับการอำลาข้าราชการในครั้งนี้ รัฐมนตรีว่าการกระทรวงอุตสาหกรรม ได้มีการไหว้พระภูมิเจ้าที่ประจำกระทรวงอุตสาหกรรม สักการะพระนารายณ์สิ่งศักดิ์สิทธิ์ประจำกระทรวงอุตสาหกรรม โดยตลอดเวลาของกิจกรรมบรรยากาศเป็นไปอย่างอบอุ่น คณะผู้บริหารกระทรวงอุตสาหกรรม ได้มอบพวงมาลัย และดอกกุหลาบ เพื่อแสดงออกถึงความรักความห่วงใยของข้าราชการ พนักงาน และลูกจ้าง กระทรวงอุตสาหกรรม ที่มาร่วมส่งรัฐมนตรีว่าการกระทรวงอุตสาหกรรมในครั้งนี้ด้วย
วันศุกร์ที่ 17 มีนาคม 2566
17/03/2566
ที่ปรึกษารัฐมนตรีฯ สุชาติ แสดงความยินดี ABH Genesis รับมอบ ISO:9001 โรงงานผลิตสารสกัดจาก Cannabis จาก TÜV Rheinland รายแรกในเอเชียและประเทศไทย
ที่ปรึกษารัฐมนตรีว่าการกระทรวงอุตสาหกรรม แสดงความยินดี ABH Genesis รับมอบ ISO:9001 โรงงานผลิตสารสกัดจาก Cannabis จาก TÜV Rheinland รายแรกในเอเชียและประเทศไทย
วันนี้ (17 มีนาคม 2566) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม ได้แสดงความยินดีกับ บริษัท เอบีเอช เจนเนซิส จำกัด (ABHG) โรงงานผลิตสารสกัดจาก Cannabis ที่ได้รับเครื่องหมาย ISO 9001:2015 จาก TÜV Rheinland “รายแรกในเอเชียและในประเทศไทย” และเป็นโรงงานสกัดแรกที่ได้รับ GHP/WHO จาก BSI โดยมี นายอิทธิพัทธ์ ธรรมสุริยะ กรรมการ/Chief Technology Officer และ นายปภาวิชญ์ เกิดอุดม Chief Operating Officer บริษัท เอบีเอช เจนเนซิส จำกัด (ABHG) เป็นผู้รับมอบ และได้รับเกียรติจาก Mr.Stefan Heuer ตำแหน่ง Vice President ของ TÜV Rheinland จากสำนักงานใหญ่ประเทศเยอรมนี และ คุณพัชราวรรณ อิทธิสัทธากุล ผู้จัดการฝ่ายขายประจำภูมิภาคมาเป็นผู้มอบใบประกาศนียบัตรด้วยตนเอง
บริษัท เอบีเอช เจนเนซิส จำกัด (ABHG) เป็นผู้นำด้านธุรกิจไบโอเทคโนโลยี โดยมีเทคโนโลยีชั้นสูง เพื่อการแปรรูปสารสกัด อาทิ CBD ที่มาจากพืชกัญชง และสารสำคัญที่ได้มาจากสิ่งมีชีวิตนานาชนิด เพื่อให้ได้มาซึ่งสารสกัดที่มีประโยชน์ และเป็นที่ต้องการของผู้ประกอบการในประเทศไทย เพื่อให้ผู้ประกอบการของไทยพัฒนาคุณภาพของสินค้าและเพิ่มขีดความสามารถในการแข่งขันในระดับสากล ตามนโยบายของกลุ่มยุทธศาสตร์ชาติในการสร้างรายได้ และเพิ่มขีดความสามารถในการแข่งขันของประเทศไทย และยังเป็นไปตามหลัก BCG model อีกด้วย
แนวคิดของบริษัทฯ คือการนำเทคโนโลยีชีวภาพเข้าสู่ธุรกิจอุตสาหกรรมเชิงพาณิชย์ "ณ ปัจจุบัน ในโลกของเรายังมีความลับของสิ่งมีชีวิต และสมุนไพรอยู่อีกมากมาย เอบีเอช เจนเนซิส มุ่งมั่นพัฒนาไบโอเทคโนโลยีขั้นสูงเพื่อความแม่นยำ พร้อมยกระดับสมุนไพรสู่ความเป็น Bio-Better ในระดับสากล" นายอิทธิพัทธ์ ธรรมะสุริยะ Chief Technology Officer ของ เอบีเอช เจนเนซิส กล่าว ซึ่งได้สอดคล้องกับความต้องการสารสกัดจากพืชสมุนไพรในตลาดโลกที่สูงขึ้น สังเกตได้จากวิกฤตการณ์โควิด 19 ผ่านมาเป็นต้น กระทรวงอุตสาหกรรม เอบีเอช เจนเนซิส และ TÜV Rheinland หวังเป็นอย่างยิ่งว่ามาตรฐาน ISO 9001:2015, GHP/WHO จะช่วยสร้างมาตรฐานและส่งเสริมความเชื่อมั่น พร้อมยกระดับความสามารถให้กับผู้ประกอบการของไทย ในการสร้างสรรค์ผลิตภัณฑ์จากสารสกัดด้วยเทคโนโลยีชั้นยอดภายในประเทศที่มีมาตรฐานในระดับสากล
วันศุกร์ที่ 17 มีนาคม 2566
17/03/2566
รมว.สุชาติ ร่วมคณะ นายก ลงระนอง เยี่ยมกลุ่มวิสาหกิจชุมชน สร้างงาน สร้างอาชีพ เสริมท่องเที่ยวเชิงธรรมชาติ – สุขภาพฝั่งอันดามัน
รมว.สุชาติ ร่วมคณะ นายก ลงระนอง เยี่ยมกลุ่มวิสาหกิจชุมชน สร้างงาน สร้างอาชีพ เสริมท่องเที่ยวเชิงธรรมชาติ – สุขภาพฝั่งอันดามัน
วันที่16มีนาคม2566นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดระนองเพื่อติดตามการดำเนินงานสำคัญตามนโยบายรัฐบาลรวมทั้งพัฒนาปรับปรุงการขับเคลื่อนโครงการต่างๆให้เป็นไปตามแผนและเป้าหมายที่กำหนดไว้เกิดผลเป็นรูปธรรมต่อประชาชนในพื้นที่ตลอดจนติดตามผลการดำเนินงานการแก้ไขปัญหาการใช้ประโยชน์ที่ดินป่าชายเลนชุมชนเมืองจังหวัดระนองโดยมีนายศักระกปิลกาญจน์ผู้ว่าราชการจังหวัดระนอง ผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานอาสาสมัครแรงงานจ.ระนองหน่วยงานที่เกี่ยวข้องและชาวบ้านในพื้นที่ร่วมต้อนรับณลานอเนกประสงค์เทศบาลเมืองระนองอ.เมืองจ.ระนอง
นายสุชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้ความสำคัญกับการส่งเสริมการประกอบอาชีพแก่กลุ่มวิสาหกิจชุมชนแรงงานนอกระบบผู้สูงอายุและกลุ่มเปราะบางเพื่อให้เกิดการจ้างงานในระดับพื้นที่สอดคล้องกับนโยบายรัฐบาลที่ได้ให้ความสำคัญกับการส่งเสริมต่อยอดการประกอบอาชีพให้แก่พี่น้องประชาชนโดยเฉพาะที่จังหวัดระนองถือเป็นเมืองท่องเที่ยวฝั่งอันดามันที่โดดเด่นด้วยทรัพยากรธรรมชาติที่อุดมสมบูรณ์ทั้งป่าชายเลนบ่อน้ำแร่และทะเลอันดามันจึงมีศักยภาพสามารถดึงดูดนักท่องเที่ยวที่สนใจการท่องเที่ยวเชิงธรรมชาติและสุขภาพได้มากขึ้นทำให้ภาคธุรกิจท่องเที่ยวและบริการกลับมาฟื้นตัวเกิดการจ้างงานซึ่งในส่วนของกระทรวงแรงงานได้ให้ความสำคัญกับการเร่งส่งเสริมการประกอบอาชีพให้แก่ประชาชนในพื้นที่ต่างๆเพื่อสนับสนุนให้เกิดการจ้างงานประชาชนมีทักษะฝีมือมีงานทำมีอาชีพและรายได้ที่มั่นคง
โอกาสเดียวกันนี้รมว.สุชาติยังได้นำนายกรัฐมนตรีเยี่ยมชมบูธของหน่วยงานในสังกัดกระทรวงแรงงานจังหวัดระนองโดยได้พบปะให้กำลังใจกับสมาชิกกลุ่มอาชีพที่มาจัดแสดงผลงานกลุ่มแรกเป็นกลุ่มนวดเพื่อสุขภาพที่ได้รับการสนับสนุนจากสำนักงานจัดหางานจังหวัดระนองตามโครงการขยายโอกาสการมีงานทำให้แก่ผู้สูงอายุและเยี่ยมชมผลงานและกิจกรรมการฝึกอาชีพของกลุ่มวิสาหกิจชุมชนกาแฟผงสำเร็จรูปบ้านไร่ในกลุ่มข้าวไร่ปลายคลองสวัสดิ์กลุ่มแต่งผมสุภาพบุรุษกลุ่มผู้ประกอบการอาหารไทยและกลุ่มนวดฝ่าเท้าเพื่อสุขภาพที่ได้รับการฝึกยกระดับฝีมือตามโครงการส่งเสริมพัฒนาฝีมือแรงงานในอุตสาหกรรมท่องเที่ยวและการบริการจากสถาบันพัฒนาฝีมือแรงงาน44ระนอง
พล.อ.ประยุทธ์ฯและรัฐมนตรีฯสุชาติยังได้พบปะกับหัวหน้าส่วนราชการตัวแทนชุมชนกลุ่มแรงงานนอกระบบชาวบ้านในพื้นที่และให้กำลังใจอาสาสมัครแรงงานของจังหวัดระนองที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทำงานใกล้ชิดกับพี่น้องประชาชนในชุมชนในการนำภารกิจประสานการให้บริการด้านแรงงานเพื่อให้ประชาชนมีงานทำมีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
+++++++++++++++++++
กองเผยแพร่และประชาสัมพันธ์
17มีนาคม2566
วันศุกร์ที่ 17 มีนาคม 2566
พม. จัดงาน “ฌาปนกิจผู้สูงอายุบ้านบางแค” ประจำปี 2566
พม. จัดงาน “ฌาปนกิจผู้สูงอายุบ้านบางแค” ประจำปี 2566
เมื่อวันที่ 16 มี.ค 66 เวลา 16.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานในพิธี “ฌาปนกิจผู้สูงอายุบ้านบางแค” ประจำปี 2566 โดยมีนางสาวกอบกุล กวั่งซ้วน รักษาราชการในตำแหน่งผู้เชี่ยวชาญเฉพาะด้านผู้สูงอายุ และผู้บริหารกระทรวง พม. เข้าร่วม ณ เมรุวัดนิมมานรดี เขตภาษีเจริญ กรุงเทพฯ
นางสาวแรมรุ้ง กล่าวว่า ผู้สูงอายุ เป็นกลุ่มเป้าหมายกลุ่มหนึ่งที่อยู่ในความดูแลของกระทรวง พม. โดยเฉพาะผู้สูงอายุ ที่ยากไร้ ถูกทอดทิ้ง ขาดผู้อุปการะเลี้ยงดู ไม่มีที่อยู่อาศัย หรืออยู่กับครอบครัวไม่มีความสุข โดยศูนย์พัฒนาการจัดสวัสดิการสังคมผู้สูงอายุบ้านบางแค จะรับเข้าดูแล โดยจัดบริการด้านปัจจัยสี่ ด้านการแพทย์ ด้านสังคม และสังคมสงเคราะห์ เพื่อให้ผู้สูงอายุได้มีคุณภาพชีวิตที่ดีขึ้น การจัดงานฌาปนกิจผู้สูงอายุประจำปี 2566 ที่พักในศูนย์พัฒนาการจัดสวัสดิการสังคมผู้สูงอายุบ้านบางแค เป็นกิจกรรมที่จัดให้แก่ผู้สูงอายุที่ถึงแก่กรรม ไม่มีญาติมารับศพ หรือญาติไม่สามารถประกอบพิธีทางศาสนาได้ ซึ่งเป็นการจัดสวัสดิการในวาระสุดท้ายของชีวิตให้แก่ผู้สูงอายุ ซึ่งในปีนี้มีผู้สูงอายุที่ถึงแก่กรรมและจะทำการฌาปนกิจศพ จำนวน 30 ราย โดยศูนย์พัฒนาการจัดสวัสดิการสังคมผู้สูงอายุบ้านบางแค จะทำพิธีกรรมทางศาสนาให้ โดยมีการจัดสวดพระอภิธรรม 1 คืน และเก็บบรรจุศพไว้ ณ วัดนิมมานรดี เพื่อดำเนินการฌาปนกิจศพพร้อมกันในเดือนมีนาคม ของทุกปี
นางสาวแรมรุ้ง กล่าวเพิ่มเติมว่า สำหรับการจัดงานฌาปนกิจศพผู้สูงอายุครั้งนี้ จัดขึ้นระหว่างวันที่ 15 - 17 มีนาคม 2566 ณ วัดนิมมานรดี เขตภาษีเจริญ กรุงเทพฯ โดยวันพุธที่ 15 มีนาคม 2566 เวลา 18.00 น. มีพิธีสวดพระอภิธรรม วันพฤหัสบดีที่ 16 มีนาคม 2566 มีพิธีสวดพระพุทธมนต์ ถวายภัตตาหารเพลแด่พระสงฆ์ มาติกาบังสุกุล พิธีฌาปนกิจผู้สูงอายุ เวลา 16.00 น. ทั้งนี้ได้รับการอนุเคราะห์การแสดงโขนและดนตรีประกอบจากสำนักการสังคีต กรมศิลปากร โดยมีหน่วยงานภาครัฐ ภาคเอกชน และประชาชนทั่วไป เข้าร่วมงานดังกล่าว และวันศุกร์ที่ 17 มีนาคม 2566 เวลา 08.00 น.มีพิธีเก็บอัฐิ เพื่อนำไปลอยอังคาร ณ ปากอ่าวแม่น้ำเจ้าพระยา จังหวัดสมุทรปราการ
#ช่วย24ชั่วโมง
#พม24ชม
#ข่าวพม
วันศุกร์ที่ 17 มีนาคม 2566
รมว.ชัยวุฒิ ชูประเด็น Digital Trust and Security บนเวที ITU
รมว.ชัยวุฒิ ชูประเด็น Digital Trust and Security บนเวที ITU
เมื่อเร็วๆนี้นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมการประชุมโต๊ะกลมระดับรัฐมนตรี(Ministerial Roundtable)ซึ่งจัดขึ้นระหว่างการประชุมWorld Summit on the Information Society Forumประจำปี2023หรือWSIS Forum 2023ระหว่างวันที่13 – 17มีนาคม2566ณนครเจนีวาสมาพันธรัฐสวิส
การประชุมดังกล่าวจัดขึ้นเพื่อเป็นเวทีในการกำหนดนโยบายความร่วมมือระหว่างประเทศด้านสังคมสารสนเทศโดยรมว.ดีอีเอสได้ชูประเด็นDigital Trust and Securityเพื่อเน้นย้ำความร่วมมือระหว่างประเทศในการแก้ไขปัญหาอาชญากรรมออนไลน์อาทิOnline Scamsซึ่งเป็นปัญหาระดับโลกที่ต้องสร้างกลไกความร่วมมือที่มีประสิทธิภาพร่วมกันระหว่างกระทรวงต่างๆและหน่วยงานที่เกี่ยวข้องทั้งภาครัฐและเอกชนรวมถึงการนำเทคโนโลยีที่ทันสมัยมาใช้ในการช่วยป้องกันและเฝ้าระวังการทำธุรกรรมด้านการเงินที่น่าสงสัยตลอดจนการสร้างองค์ความรู้และความตระหนักในเรื่องการใช้ออนไลน์อย่างปลอดภัยให้กับประชาชนที่ถือเป็นนโยบายลำดับต้นๆที่ทุกประเทศต้องให้ความสำคัญโดยมีรัฐมนตรีเข้าร่วมกว่า40ประเทศอาทิสหรัฐอเมริกาญี่ปุ่นเยอรมนีฟิลิปปินส์อิหร่านเอสโตเนียโรมาเนียอาร์เจนติน่าเม็กซิโกเคนย่าแอฟริกาใต้และไทย
____________
วันศุกร์ที่ 17 มีนาคม 2566
17/03/2566
​พ.ร.ก.ปราบปรามอาชญากรรมทางเทคโนโลยีเริ่มมีผลบังคับวันนี้(17 มี.ค.) นายกรัฐมนตรีขอบคุณทุกหน่วยงาน และธนาคารทุกแห่งร่วมกันกำหนดมาตรการดูแลประชาชน
​พ.ร.ก.ปราบปรามอาชญากรรมทางเทคโนโลยีเริ่มมีผลบังคับวันนี้(17 มี.ค.) นายกรัฐมนตรีขอบคุณทุกหน่วยงาน และธนาคารทุกแห่งร่วมกันกำหนดมาตรการดูแลประชาชน แนะนับจากนี้ผู้ถูกมิจฉาชีพหลอกโอนเงินแจ้งแบงก์ระงับบัญชีได้ทันทีตลอด 24 ชม.
วันที่ 17 มีนาคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อวันที่ 16 มี.ค. 66 ราชกิจจานุเบกษาได้เผยแพร่พรระราชกำหนด (พ.ร.ก.) มาตรการป้องกันและปราบปรามอาชญากรรมทางเทคโนโลยี พ.ศ. 2566 และกฎหมายเริ่มมีผลบังคับตั้งแต่วันนี้ 17 มี.ค. 66 เป็นต้นไป
โดย พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขอบคุณหน่วยงานที่เกี่ยวข้องที่ได้ร่วมกันกำหนดแนวดำเนินการเพื่อให้การดูแลคุ้มครองประชาชนจากมิจฉาชีพเกิดขึ้นได้เร็วที่สุด ซึ่งหน่วยงานที่เกี่ยวข้องมี อาทิ กระทรวงดิจิทัลเพื่อเศรษฐกิจและสังคม สำนักงาน กสทช. กระทรวงการคลัง ธนาคารแห่งประเทศไทย(ธปท.) สำนักงานตำรวจแห่งชาติ กรมสอบสวนคดีพิเศษ สำนักงานป้องกันและปราบปรามการฟอกเงิน สมาคมธนาคารไทย สมาคมสถาบันการเงินของรัฐ
น.ส.ไตรศุลี กล่าวว่า เมื่อกฎหมายมีผลบังคับแล้วประชาชนที่ได้รับความเดือดร้อนถูกมิจฉาชีพหลวกลวงสามารถติดต่อศูนย์แจ้งเหตุภัยทางการเงินจากมิจฉาชีพของธนาคารเพื่อระงับบัญชีได้ทันทีและตลอด 24 ชั่วโมง ซึ่งจะเป็นกลไกให้ระดับความเสียหายได้ทันท่วงที โดยขณะนี้มีธนาคารพาณิชย์และธนาคารของรัฐรวม 15 แห่ง ได้เปิดศูนย์แจ้งเหตุฯ แล้ว
นอกจากนี้ ผลของกฎหมายยังมีผลให้เจ้าของบัญชีม้า หรือเบอร์ม้า มีโทษอาญาหนัก จำคุก 3 ปี หรือ ปรับ 3 แสนบาท หรือทั้งจำทั้งปรับ รวมถึงผู้ที่ได้เป็นธุระจัดหา โฆษณา หรือไขข่าวโดยประการใด ๆ เพื่อให้มีการซื้อ ขาย ให้เช่า หรือให้ยืม บัญชีเงินฝาก บัตรอิเล็กทรอนิกส์ บัญชีเงินอิเล็กทรอนิกส์ ตลอดจนหมายโทรศัพท์ ก็มีโทษอาญาหนักเช่นกัน คือ จำคุกตั้งงแต่ 2-5 ปี หรือปรับตั้งแต่ 2-5 แสนบาท หรือทั้งจำทั้งปรับ
“นับจากนี้ หากประชาชนท่านใดรู้ตัวว่าถูกหลอกลวงให้รีบโทรไปที่ศูนย์แจ้งเหตุภัยทางการเงินจากมิจฉาชีพธนาคารที่ท่านมีบัญชีอยู่เพื่อระงับบัญชีได้ทันที และฝากถึงผู้ที่รู้ตัวว่าได้เปิดบัญชีม้า ซิมม้าให้มิจฉาชีพใช้เพื่อหลอกลวงประชาชนให้ไปปิดบัญชีเสีย หากเจ้าหน้าที่จับได้จะถูกดำเนินคดีอย่างเด็ดขาด และท่านจะอ้างไม่รู้กฎหมายไม่ได้เพราะรัฐบาลได้เตือนเรื่องนี้มานานแล้ว” น.ส.ไตรศุลี กล่าว
วันศุกร์ที่ 17 มีนาคม 2566
17/03/2566
​“ทิพานัน” เผยไทยกำลังเป็นฮับEVหลัง2ค่ายรถEVสัญชาติจีน เริ่มก่อสร้างโรงงานแล้ว ยัน 8 ปี“พล.อ.ประยุทธ์” ผลงานเด่นยกโมเดลฟื้นสัมพันธ์ไทย-ซาอุดีอาระเบียผลงานชิ้นโบว์แดง โชว์ “เศรษฐา"
​“ทิพานัน” เผยไทยกำลังเป็นฮับEV หลัง2ค่ายรถEVสัญชาติจีน เริ่มก่อสร้างโรงงานแล้ว  ยัน 8 ปี “พล.อ.ประยุทธ์” ผลงานเด่น ยกโมเดลฟื้นสัมพันธ์ไทย-ซาอุดีอาระเบียผลงานชิ้นโบว์แดง โชว์ “เศรษฐา”  ชี้เปิดโอกาสทอง 9 ด้านมากกว่าแค่การค้าทั่วไป
วันที่่ 17 มีนาคม 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า นับแต่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานคณะกรรมการส่งเสริมการลงทุน หรือบีโอไอ ได้ผลักดันให้การส่งเสริมการผลิตรถยนต์ไฟฟ้าครอบคลุมการผลิตยานพาหนะไฟฟ้าทุกประเภท รวมทั้งจักรยานยนต์ไฟฟ้า รถสามล้อไฟฟ้า รถโดยสารไฟฟ้า และเรือที่ขับเคลื่อนด้วยพลังงานไฟฟ้าที่ผู้ประกอบการไทยมีศักยภาพ และสามารถพัฒนาต่อยอดเทคโนโลยีในอนาคตได้ ตามมติคณะกรรมการบีโอไอเมื่อวันที่ 4 พฤศจิกายน 2563 ที่ผ่านมา ซึ่งสอดคล้องกับแผนพัฒนาอุตสาหกรรมยานยนต์ไฟฟ้า (Roadmap 30@30) ที่มีเป้าหมายในปี 2573 จะผลิตรถยนต์ไฟฟ้า ร้อยละ 30 ของการผลิตรถยนต์ทั้งหมด
น.ส.ทิพานัน กล่าวว่า ล่าสุด บีโอไอรายงานว่าผู้ผลิตรถEVจากจีนสองค่าย ได้แก่ เนต้า(NETA) และบีวายดี(BYD) ได้วางศิลาฤกษ์ก่อสร้างโรงงานผลิตรถEVในประเทศไทย คาดว่าจะแล้วเสร็จ 1-2 ปีข้างหน้าโรงงานจะแล้วเสร็จ และยังมีค่ายรถจากจีนและยุโรปยื่นขอรับการสนับสนุนอีกหลายค่าย โดยรัฐบาลกำลังเร่งผลักดันมาตรการสนับสนุนรถอีวีเพิ่มเติม หรือมาตรการEV 3.5 ต่อเนื่องจากมาตรการEV 3 ที่จะหมดอายุภายในสิ้นปี 2566 ซึ่งจะทำให้ไทยก้าวสู่ความเป็นฮับอีวีได้ไม่ยาก
ทั้งนี้นโยบายดังกล่าวเป็นที่ชื่นชอบของพี่น้องประชาชน นอกจากกระตุ้นธุรกิจยานยนต์ไฟฟ้าและธุรกิจที่เกี่ยวเนื่อง เกิดการจ้างงาน ถ่ายทอดเทคโนโลยีแล้ว เมื่อมีการผลิตที่มากขึ้นในไทย จะทำให้ราคาถูกลง ประชาชนสามารถเข้าถึงได้ง่ายขึ้นและลดมลพิษ โดยเฉพาะฝุ่น PM2.5ได้ในระยะยาว
“นโยบายนี้เป็นอีกหนึ่งนโยบายที่ประชาชนสนใจให้การตอบรับที่ดี ประกอบกับตลอดระยะเวลา 8 ปีที่ผ่านมาพล.อ.ประยุทธ์ พลิกฟื้นเศรษฐกิจ มุ่งพัฒนาโครงสร้างเศรษฐกิจ ควบคู่ไปกับความรับผิดชอบต่อสิ่งแวดล้อม ตามแนวทาง BCG โมเดล และบุกเบิกอุตสาหกรรมใหม่ที่ก้าวทันเทคโนโลยี ที่สำคัญคือการฟื้นความสัมพันธ์ทางการทูต 30 ปี กับซาอุดีอาระเบียที่เป็นผลงานชิ้นโบว์แดงของพล.อ.ประยุทธ์ นำไปสู่ความสัมพันธ์ในหลายมิติทั้งการค้าทั่วไป มีทั้งการลงทุนและแรงงาน ส่วนที่ นายเศรษฐา ทวีสิน ประธานที่ปรึกษาหัวหน้าครอบครัวเพื่อไทย ระบุผู้นำต้องเจรจาค้าขายกับต่างประเทศด้วยตนเอง เป็นสิ่งที่พล.อ.ประยุทธ์ทำอยู่แล้ว ทำอยู่และทำต่อไป โดยเฉพาะกับซาอุดีอาระเบียนั้นไม่เพียงได้ในมิติการค้าระหว่างสองประเทศ แต่ยังเปิดโอกาสทอง 9 ด้าน ทั้งการท่องเที่ยว พลังงาน แรงงาน อาหาร สุขภาพ ด้านความมั่นคง การศึกษาศาสนา การค้าการลงทุน และกีฬา ที่พล.อ.ประยุทธ์ดำเนินการอยู่ตลอด”น.ส.ทิพานัน กล่าว
วันศุกร์ที่ 17 มีนาคม 2566
17/03/2566
โฆษกรัฐบาลเผย นายกฯยินดี ดัชนีความเชื่อมั่นภาคอุตสาหกรรมในเดือนกุมภาพันธ์ 2566 สูงสุดในรอบ 47 เดือนนับตั้งแต่เดือนเมษายน 2562 รัฐบาลพร้อมสนับสนุนภาคเอกชนเพื่อการพัฒนาประเทศร่วมกัน
โฆษกรัฐบาลเผย นายกฯยินดี ดัชนีความเชื่อมั่นภาคอุตสาหกรรมในเดือนกุมภาพันธ์ 2566 สูงสุดในรอบ 47 เดือนนับตั้งแต่เดือนเมษายน 2562 รัฐบาลพร้อมสนับสนุนภาคเอกชนเพื่อการพัฒนาประเทศร่วมกันอย่างยั่งยืน
วันที่ 17 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ภาคเอกชนจากภาคอุตสาหกรรมมีความเชื่อมั่น โดยผลการสำรวจดัชนีความเชื่อมั่นภาคอุตสาหกรรมในเดือนกุมภาพันธ์ 2566 อยู่ที่ระดับ 96.2 เป็นผลที่สูงที่สุดในรอบ 47 เดือน ยืนยันรัฐบาลพร้อมสนับสนุน ดูแล อำนวยความสะดวกให้ทุกภาคส่วนเพื่อการพัฒนาประเทศร่วมกันอย่างยั่งยืน
โฆษกประจำสำนักนายกรัฐมนตรีเปิดเผยถึง ผลการสำรวจดัชนีความเชื่อมั่นภาคอุตสาหกรรมในเดือนกุมภาพันธ์ 2566 จากสภาอุตสาหกรรมแห่งประเทศไทย (ส.อ.ท.) อยู่ที่ระดับ 96.2 ปรับตัวเพิ่มขึ้นจากระดับ 93.9 ในเดือนมกราคม สูงสุดในรอบ 47 เดือนนับตั้งแต่เดือนเมษายน 2562 ซึ่งเป็นการสำรวจผู้ประกอบการ 1,316 ราย ครอบคลุม 45 กลุ่มอุตสาหกรรมของ ส.อ.ท.
ทั้งนี้ องค์ประกอบของค่าดัชนีฯ พบว่าปรับตัวเพิ่มขึ้นทุกองค์ประกอบ อาทิ ดัชนีฯ คำสั่งซื้อโดยรวม ยอดขายโดยรวม ปริมาณการผลิต ต้นทุนประกอบการและผลประกอบการ โดยมีปัจจัยสนับสนุน ได้แก่ การขยายตัวอย่างต่อเนื่องของภาคการผลิต มาตรการกระตุ้นเศรษฐกิจ และการฟื้นตัวของภาคการท่องเที่ยว ซึ่งจากผลการสำรวจยังมีปัจจัยที่ผู้ประกอบการมีความกังวลเพิ่มขึ้น ได้แก่ เศรษฐกิจโลก ร้อยละ 75.0 และ อัตราดอกเบี้ยเงินกู้ ร้อยละ 53.8 ในส่วนของปัจจัยที่มีความกังวลลดลง ได้แก่ ราคาน้ำมัน ร้อยละ 55.0 อัตราแลกเปลี่ยน (มุมมองผู้ส่งออก) โดยอัตราแลกเปลี่ยนอ้างอิงค่าเงินบาทเทียบกับดอลลาร์สหรัฐฯ ร้อยละ 45.1 เศรษฐกิจในประเทศ ร้อยละ 35.5 และ สถานการณ์การเมืองในประเทศ ร้อยละ 31.3
อย่างไรก็ดี ผู้ประกอบการมีข้อเสนอแนะต่อภาครัฐ ดังนี้ ขอให้ภาครัฐเร่งการใช้จ่ายงบประมาณให้เป็นไปตามแผนงานเพื่อไม่ให้เศรษฐกิจหยุดชะงักในช่วงเปลี่ยนผ่านรัฐบาล และเสนอให้ภาครัฐบูรณาการความร่วมมือกับภาคเอกชนและภาคส่วนที่เกี่ยวข้องในการแก้ไขปัญหาฝุ่นละออง PM 2.5 ที่เกินค่ามาตรฐาน รวมทั้งให้ความสำคัญกับการปฏิบัติตามแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง
“นายกรัฐมนตรียินดีที่ภาคเอกชนด้านอุตสาหกรรมมีความเชื่อมั่น โดยขอบคุณที่ร่วมก้าวผ่านความท้าทายร่วมกันมา และขอบคุณภาคอุตสาหกรรมที่มีส่วนสำคัญในการพัฒนาประเทศ ทั้งนี้ รัฐบาลพร้อมรับฟังข้อเสนอแนะ ปรับการทำงานเพื่อประโยชน์ของทุกภาคส่วนซึ่งจะส่งผลถึงประโยชน์ของประเทศชาติ และประชาชนไทยทุกคน ทุกปัญหาที่เกิดขึ้นในขณะนี้ นายกรัฐมนตรีให้ความสำคัญ สั่งการดูแล ประเมินสถานการณ์ ปรับปรุงการทำงานอย่างต่อเนื่อง” นายอนุชาฯ กล่าว
วันศุกร์ที่ 17 มีนาคม 2566
ครม. เคาะอัตราค่าตอบแทนใหม่ “ผู้บริหาร-สมาชิกสภา อบต.” ปรับตามรายได้ อบต. เริ่มจ่าย 1 ต.ค. 66 เป็นต้นไป
.....
ที่ประชุมครม. (14 มี.ค. 66) เห็นชอบหลักการร่างระเบียบกระทรวงมหาดไทยว่าด้วย “เงินค่าตอบแทน” นายกองค์การบริหารส่วนตำบล รองนายกองค์การบริหารส่วนตำบล ประธานสภาองค์การบริหารส่วนตำบล รองประธานสภาองค์การบริหารส่วนตำบล สมาชิกสภาองค์การบริหารส่วนตำบล เลขานุการนายกองค์การบริหารส่วนตำบล และเลขานุการสภาองค์การบริหาร ส่วนตำบล (ฉบับที่ ..) พ.ศ. ....
.
โดยให้จ่ายเงินค่าตอบแทนตามบัญชี “อัตราค่าตอบแทนใหม่” ตั้งแต่วันที่ 1 ต.ค. 66 เป็นต้นไป และกำหนดช่วงอัตราเงินค่าตอบแทนขึ้นอยู่กับ “รายได้ของ อบต.” ซึ่งในปัจจุบันมี จำนวน 5,300 แห่ง แบ่งออกเป็น 6 ช่วง ประกอบด้วย
.
• รายได้ไม่เกิน 10 ล้านบาท
• รายได้เกิน 10 - 25 ล้านบาท (3,562 แห่ง)
• รายได้เกิน 25 - 50 ล้านบาท (525 แห่ง)
• รายได้เกิน 50 - 100 ล้านบาท (166 แห่ง)
• รายได้เกิน 100 - 300 ล้านบาท ( 30 แห่ง)
• รายได้เกิน 300 ล้านบาท (8 แห่ง)
.
การปรับอัตราค่าตอบแทนในครั้งนี้ นอกจากจะเป็นการสร้างความเสมอภาคและความเท่าเทียม เทียบเท่ากับองค์การบริหารส่วนจังหวัดหรือเทศบาลแล้วนั้น ยังเป็นการสร้างขวัญกำลังใจในการปฏิบัติงานของผู้บริหาร และสมาชิกสภา อบต. เนื่องจากไม่ได้มีการปรับค่าตอบแทนมานานกว่า 11 ปี โดยช่วงที่ผ่านมา กรมส่งเสริมการปกครองท้องถิ่นได้ดำเนินการ “รับฟังความคิดเห็น” ปรากฏว่า 92.20 % เห็นด้วยกับหลักการดังกล่าว
.
อ่านเพิ่มเติม คลิกhttps://www.thaigov.go.th/news/contents/details/66124
#ไทยคู่ฟ้า#สื่อสารรัฐบาลไทย
-------------------
วันศุกร์ที่ 17 มีนาคม 2566
พิธีลงนามบันทึกข้อตกลงความร่วมมือ ระหว่าง องค์การสะพานปลา (อสป.)  กับ องค์การตลาดเพื่อเกษตรกร (อ.ต.ก.)
รองปลัดกระทรวงเกษตรและสหกรณ์ ร่วมเป็นเกียรติในพิธีลงนามบันทึกข้อตกลงความร่วมมือ ระหว่าง องค์การสะพานปลา (อสป.)  กับ องค์การตลาดเพื่อเกษตรกร (อ.ต.ก.)
วันศุกร์ที่ 17 มีนาคม พ.ศ. 2566 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ ร่วมเป็นเกียรติ ในพิธีลงนามบันทึกข้อตกลงความร่วมมือ "ยุทธศาสตร์การสร้างคุณค่า และมูลค่าผลผลิตตลอดห่วงโซ่อุปทานของผลผลิตและสินค้าสัตว์น้ำ" ระหว่าง องค์การสะพานปลา (อสป.) กับ องค์การตลาดเพื่อเกษตรกร (อ.ต.ก.) ณ องค์การตลาดเพื่อเกษตรกร (อ.ต.ก.) กรุงเทพมหานคร
สำหรับวัตถุประสงค์ของการจัดทำบันทึกข้อตกลงความร่วมมือฯ ในครั้งนี้ คือ
1) เพื่อการพัฒนาขีดความสามารถด้านการส่งเสริม การสนับสนุน การนำสินค้าทางการเกษตร ผลผลิตและผลิตภัณฑ์สัตว์น้ำคุณภาพจากเครือข่ายของ อสป. และ อ.ต.ก. มาสู่ผู้บริโภคผ่านกลไกทางการตลาดของทั้งสองฝ่าย
2) ร่วมมือในการพัฒนาระบบการบริหารจัดการองค์กร เพื่อให้เป็นไปตามเกณฑ์ 8 Enablers ของสำนักงานคณะกรรมการนโยบายรัฐวิสาหกิจ (สคร.)
3) ร่วมมือกันภายใต้นโยบาย ภารกิจ แผนงาน โครงการ เพื่อการขับเคลื่อนการดำเนินงานให้เป็นไปตามนโยบายของรัฐบาล กระทรวงเกษตรและสหกรณ์ และคณะกรรมการรัฐวิสาหกิจ และการบูรณาการความร่วมมืออื่นๆ ที่จะเป็นประโยชน์แก่เกษตรกร
วันศุกร์ที่ 17 มีนาคม 2566
รมว.พม. นำทีม ลงพื้นที่ จ.แพร่ เสริมพลังคลังปัญญาผู้สูงอายุ  พร้อมหนุนสร้างอาชีพรายได้
รมว.พม. นำทีม ลงพื้นที่ จ.แพร่ เสริมพลังคลังปัญญาผู้สูงอายุ  พร้อมหนุนสร้างอาชีพรายได้
วันที่ 16 มี.ค. 66เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดแพร่ ณ ศูนย์พัฒนาคุณภาพชีวิตและส่งเสริมอาชีพผู้สูงอายุตำบลนาจักร อำเภอเมืองแพร่ เพื่อเป็นประธานเปิดโครงการเสริมพลังคลังปัญญาเพื่อพัฒนาศักยภาพศูนย์พัฒนาคุณภาพชีวิตและส่งเสริมอาชีพผู้สูงอายุ ประจำปี 2566 “การจัดงานแสดงผลิตภัณฑ์และถ่ายทอดภูมิปัญญาผู้สูงอายุ” พร้อมมอบความช่วยเหลือให้ประชาชนกลุ่มเปราะบางในพื้นที่ ด้วยการมอบเงินสงเคราะห์เด็กในครอบครัวยากจน 30 ราย เงินสงเคราะห์ผู้สูงอายุในภาวะยากลำบาก 10 ราย เงินกู้ยืมเพื่อประกอบอาชีพสำหรับผู้สูงอายุ 5 ราย และเงินอุดหนุนตามโครงการสนับสนุนการปรับสภาพแวดล้อมที่อยู่อาศัยสำหรับคนพิการและผู้สูงอายุ 9 ราย
นายจุติ กล่าวว่า จังหวัดแพร่ มีครัวเรือนทั้งหมด 182,675 ครัวเรือน โดยมีครัวเรือนเปราะบาง 30,442 ครัวเรือน ซึ่งมีคนพิการ 23,033 คน และมีผู้สูงอายุมากถึง 114,007 คน คิดเป็นร้อยละ 26.51 นับเป็นอันดับ 2 ของประเทศไทย รองจากจังหวัดลำปาง ทั้งนี้ กระทรวง พม. โดยกรมกิจการผู้สูงอายุ (ผส.) ได้ขับเคลื่อนศูนย์พัฒนาคุณภาพชีวิตและส่งเสริมอาชีพผู้สูงอายุ (ศพอส.) เป็นกลไกสำคัญการพัฒนาผู้สูงอายุในชุมชน ด้วยคุณภาพมาตรฐานการบริหารจัดการและการดำเนินกิจกรรมต่อเนื่อง เพื่อส่งเสริมให้ผู้สูงอายุได้รับการพัฒนาครบทุกมิติทั้งด้านสุขภาพ สังคม เศรษฐกิจ และสภาพแวดล้อม อีกทั้งเป็นศูนย์ถ่ายทอดภูมิปัญญาผู้สูงอายุ และศูนย์ส่งเสริมอาชีพและจำหน่ายผลิตภัณฑ์ชุมชน
นายจุติ กล่าวต่อไปว่า นอกจากนี้ กระทรวง พม. ได้ขับเคลื่อนศูนย์ช่วยเหลือสังคมตำบลในพื้นที่จังหวัดแพร่ โดยมีการจัดตั้งคณะทำงานเพื่อเป็นศูนย์กลางการพัฒนาและการบริการสวัสดิการสังคมและความมั่นคงของมนุษย์แบบจุดเดียวเบ็ดเสร็จ (One Stop Service – OSS) เพื่อช่วยเหลือและบริการประชาชนทุกกลุ่มเป้าหมายให้สามารถเข้าถึงสิทธิสวัสดิการสังคมของรัฐได้อย่างทั่วถึงและแก้ปัญหาที่เกิดขึ้นในพื้นที่ได้อย่างรวดเร็วทันเหตุการณ์ โดยบูรณาการทำงานร่วมกันระหว่างภาคีเครือข่ายและหน่วยงานสังกัดกระทรวง พม. ได้แก่ ศพอส. ศูนย์บริการคนพิการทั่วไป และศูนย์พัฒนาครอบครัวในชุมชน เป็นต้น รวมทั้งอาสาสมัครพัฒนาสังคมและความมั่นคงของมนุษย์ (อพม.)
นายจุติ กล่าวเพิ่มเติมว่า จากนั้น ตนพร้อมคณะผู้บริหารกระทรวง พม. ลงพื้นที่ ณ ศูนย์พัฒนาคุณภาพชีวิตและส่งเสริมอาชีพผู้สูงอายุตำบลป่าแมต อำเภอเมืองแพร่ เพื่อมอบประกาศนียบัตรแก่ผู้ผ่านการอบรมตามโครงการอบรมพัฒนาศักยภาพอาสาสมัครพัฒนาสังคมและความมั่นคงของมนุษย์ (เชี่ยวชาญด้านผู้สูงอายุ) ประจำปี 2566 พร้อมมอบความช่วยเหลือให้ประชาชนกลุ่มเปราะบางในพื้นที่ ด้วยการมอบเงินสงเคราะห์เด็กในครอบครัวยากจน 35 ราย เงินสงเคราะห์ผู้สูงอายุในภาวะยากลำบาก 15 ราย เงินอุดหนุนโครงการปรับสภาพแวดล้อมและสิ่งอำนวยความสะดวกของผู้สูงอายุ 2 ราย เงินกู้ยืมกองทุนส่งเสริมและพัฒนาคุณภาพชีวิตคนพิการ 5 ราย และรถเข็นวิลแชร์ รถโยกสำหรับคนพิการ 6 ราย
#ช่วย24ชั่วโมง #พม24ชม #ข่าวพม
วันศุกร์ที่ 17 มีนาคม 2566
“ชัยวุฒิ” ยินดีคนไทย “พ.ร.ก.ปราบอาชญากรรมออนไลน์” ประกาศใช้แล้ว แนะผู้เสียหายแจ้งธนาคารระงับบัญชีม้าได้ทันที เตือนคนทำผิดรีบไปยกเลิกบัญชีม้าก่อนเจอโทษหนัก
“ชัยวุฒิ” ยินดีคนไทย “พ.ร.ก.ปราบอาชญากรรมออนไลน์” ประกาศใช้แล้ว แนะผู้เสียหายแจ้งธนาคารระงับบัญชีม้าได้ทันที เตือนคนทำผิดรีบไปยกเลิกบัญชีม้าก่อนเจอโทษหนัก
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ซึ่งอยู่ระหว่างการประชุมWorld Summit on the Information Society Forum 2023นครเจนีวาสวิตเซอร์แลนด์กล่าวแสดงความยินดีกับคนไทยทุกคนหลังพระราชกำหนดมาตรการป้องกันและปราบปรามอาชญากรรมทางเทคโนโลยีมีการประกาศลงในราชกิจจานุเบกษาและจะมีผลบังคับใช้ตั้งแต่วันที่17มี.ค.เป็นต้นไป ซึ่งกฎหมายฉบับนี้เป็นกฎหมายสำคัญที่รัฐบาลผลักดันออกมาเพื่อแก้ไขปัญหาการหลอกลวงทางออนไลน์และปัญหาอาชกรรมทางออนไลน์ทั้งหมดคาดว่าปัญหาจะลดลงอย่างแน่นอนโดยหลังจากนี้หากประชาชนถูกหลอกลวงทางออนไลน์ขอให้รีบแจ้งไปที่ธนาคารโดยตรงเพื่อที่ธนาคารจะได้ระงับบัญชีไม่ให้เงินถูกโอนออกไปเป็นทอดๆซึ่งธนาคารจะมีอำนาจระงับบัญชีต้องสงสัยได้ทันทีจากเดิมต้องรอไปแจ้งความก่อนถึงจะระงับบัญชีได้
ส่วนบัญชีม้าและเบอร์มือถือม้าที่รับจ้างเปิดให้คนร้ายนำไปใช้หลอกลวงประชาชนจากนี้จะมีความผิดทางกฎหมายโดยมีโทษจำคุก3ปีปรับ3แสนบาท ดังนั้นประชาชนที่กำลังทำความผิดให้ไปแจ้งยกเลิกบัญชีผิดกฎหมายเหล่านี้โดยด่วนเพราะถือว่ามีความผิดตามกฎหมายนี้ถือว่าได้ไม่คุ้มเสียเพราะรับจ้างได้เงินเพียง500 - 2,000บาทแต่ต้องมาโดนปรับหนักถึง300,000บาทและจำคุกอีก3ปี โดยทั้งหมดนี้เป็นเพียงมาตรการขั้นต้นซึ่งสัปดาห์หน้านายกรัฐมนตรีจะมีคณะกรรมการขึ้นมากำหนดมาตรการแก้ไขปัญหาต่างๆเพิ่มเติมให้ครอบคลุมความเดือดร้อนของประชาชนอย่างเร่งด่วนด้วย
“ขอขอบคุณพี่น้องประชาชนที่ช่วยกันร้องเรียนแจ้งเบาะแส ทำให้สังคมตื่นตัวสามารถรับมือกับปัญหาอาชญากรรมทางออนไลน์ได้มากขึ้นพร้อมขอบคุณเจ้าหน้าที่ตำรวจและหน่วยงานที่เกี่ยวข้องที่ช่วยกันปราบปรามผู้กระทำความผิดอย่างต่อเนื่องตามนโยบายของรัฐบาลทำให้ปัญหาแก๊งคอลเซ็นเตอร์ลดลงแต่ยังคงมีรูปแบบการหลอกลวงใหม่ๆที่เกิดขึ้นซึ่งกระทรวงดีอีเอสจะร่วมมือกับหน่วยงานเฝ้าระวังเพื่อแก้ไขปัญหาให้ประชาชนมีความมั่นคงและมีความปลอดภัยทางไซเบอร์อย่างสูงสุด”นายชัยวุฒิกล่าว
_______________
วันศุกร์ที่ 17 มีนาคม 2566
ดีอีเอส ประชุมการประเมินความเสี่ยงการทุจริตและการประเมินความเสี่ยงการทุจริตเชิงนโยบาย
ดีอีเอส ประชุมการประเมินความเสี่ยงการทุจริตและการประเมินความเสี่ยงการทุจริตเชิงนโยบาย
วันนี้ (17 มี.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานกล่าวเปิดงาน การประเมินความเสี่ยงการทุจริตและการประเมินความเสี่ยงการทุจริต เชิงนโยบายในการดำเนินงานโครงการขนาดใหญ่ ประจำปีงบประมาณ พ.ศ. 2566 โดยมีหน่วยงานและเจ้าหน้าที่เกี่ยวข้อง เข้าร่วม ณ โรงแรมทีเค พาเลช แอนด์ คอนเวนชั่น
______________________
วันศุกร์ที่ 17 มีนาคม 2566
นายมนตรี เดชาสกุลสม รองอธิบดีกรมทางหลวง รักษาการในตำแหน่งผู้ตรวจราชการกระทรวงคมนาคม เป็นประธานพิธีปิด
และมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 66
นายมนตรี เดชาสกุลสม รองอธิบดีกรมทางหลวง รักษาการในตำแหน่งผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ผู้ผ่านการประเมินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 66 และมอบรางวัลพิเศษความดี 5 ด้าน โดยผลโหวตจากข้าราชการที่เข้าร่วมโครงการทั้งหมด ได้แก่ รางวัลผู้มีความรับผิดชอบสูง ผู้มีความตรงต่อเวลา ผู้มีมนุษย์สัมพันธ์ยอดเยี่ยม ผู้ช่วยเหลือผู้อื่นยอดเยี่ยม และผู้มีภาวะผู้นำยอดเยี่ยม ในวันที่ 17 มีนาคม 2566 ณ โรงแรมแกรนด์ ฮาวเวิร์ด กรุงเทพมหานคร
นายมนตรี เดชาสกุลสม ได้กล่าวแสดงความยินดีกับข้าราชการทุกคนที่ผ่านการประเมิน และได้รับวุฒิบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 66 ทั้ง 102 คน นับเป็นโอกาสอันดี ที่ทุกคนมีโอกาสเข้ารับการฝึกอบรมหลักสูตรนี้ เนื่องจากจะเป็นประโยชน์กับตนเองและหน่วยงานต้นสังกัดในการส่งเสริมการทำงานเป็นทีม พัฒนาเครือข่ายและสร้างสายสัมพันธ์ที่ดีระหว่างข้าราชการในสังกัดกระทรวงคมนาคม และหน่วยงานนอกสังกัด ก่อให้เกิดการเรียนรู้ในการอยู่ร่วมกัน ได้แลกเปลี่ยนความคิดเห็นและประสบการณ์ มีความพร้อมที่จะเติบโตสู่การเป็นข้าราชการที่ดี และก้าวสู่โลกของการปฏิบัติราชการ ทั้งนี้ ขอให้ตระหนักไว้เสมอว่าการเป็นข้าราชการที่ดี คือศักดิ์ศรีของตัวท่านเอง จะนำมาซึ่ง “ความน่าเชื่อถือ และความไว้วางใจจากประชาชน” เจตนารมณ์และเป้าหมายที่สำคัญในการปฏิบัติราชการ คือ ข้าราชการต้องปฏิบัติราชการเพื่อประโยชน์สุขของประชาชน มุ่งเน้นการทำงานเชิงรุก คิดเชิงยุทธศาสตร์ และนำระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสำเร็จได้อย่างเป็นรูปธรรม และขอให้ผู้เข้ารับการฝึกอบรมนำความรู้และประสบการณ์ที่ได้ไปประยุกต์ใช้กับการทำงานและชีวิตส่วนตัว เพื่อนำพากระทรวงคมนาคมไปสู่ความเข้มแข็งอย่างยั่งยืน และเป็นกำลังสำคัญของการพัฒนาประเทศในอนาคต
ทั้งนี้ กระทรวงคมนาคมได้ดำเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 66 เป็นเวลา 10 วัน ระหว่างวันที่ 8 - 17 มีนาคม 2566 โดยเนื้อหาหลักสูตรและกิจกรรมต่าง ๆ เป็นไปตามแนวทาง และวัตถุประสงค์ที่สำนักงาน ก.พ. กำหนด เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จำเป็นสำหรับการปฏิบัติงานราชการ ส่งเสริมคุณธรรมและจริยธรรม สร้างสายสัมพันธ์ที่ดี การแลกเปลี่ยนความคิดเห็นซึ่งกันและกัน ทำให้ผู้เข้ารับการอบรมเกิดกระบวนการเรียนรู้ สามารถปรับตัวในการอยู่ร่วมกัน และการทำงานเป็นทีมได้อย่างดี เพื่อนำมาปรับใช้ในการปฏิบัติงานจริงต่อไป
วันศุกร์ที่ 17 มีนาคม 2566
รองปลัดดีอีเอส ร่วมประชุมจัดทำแผนรับมือการสื่อสารในภาวะวิกฤต
รองปลัดดีอีเอส ร่วมประชุมจัดทำแผนรับมือการสื่อสารในภาวะวิกฤต
วันนี้ (17 มี.ค. 66) นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมโครงการจ้างที่ปรึกษาดำเนินโครงการศึกษาแนวทางในการบริหารจัดการด้านระบบสื่อสารในภาวะวิกฤต ประจำปีงบประมาณ 2566 เพื่อให้หน่วยงานทุกระดับมีแผนดำเนินการ และมีฐานข้อมูลในการรับมือสถานการณ์วิกฤตด้านการสื่อสาร ให้เป็นทิศทางเดียวกัน ซึ่งจะนำไปสู่การสร้างคู่มือสื่อสารวิกฤตแห่งชาติ (National Interoperability Field Operations Guide) ของประเทศต่อไป โดยมี อาจารย์ วัชระ อมศิริ ผู้จัดการโครงการ อาจารย์ ดร. ศิรินันต์ สุวรรณโมลี ผู้เชี่ยวชาญด้านนโยบาย และคณะ เข้าร่วม ณ ห้องประชุม 601 ชั้น 6 สป.ดศ.
_____________________
วันศุกร์ที่ 17 มีนาคม 2566
พนักงานนวดไทยเกาะสมุยคึกคัก ติวเข้มภาษาอังกฤษรับการท่องเที่ยวไทย
รักษาการอธิบดีกรมพัฒนาฝีมือแรงงาน ขานรับนโยบายรมว.สุชาติ ชมกลิ่น ขับเคลื่อนการฝึกทักษะภาษารองรับการท่องเที่ยวไทย พนักงานนวดเกาะสมุย ติวภาษาอังกฤษคึกคัก  พร้อมรับนักท่องเที่ยวทั้งไทยและต่างชาติ
วันศุกร์ที่ 17 มีนาคม 2566
บีโอไอ ให้การต้อนรับ ผู้ว่าราชการกรุงเทพมหานคร พร้อมคณะเจ้าหน้าที่ กทม.
เลขาธิการบีโอไอ ให้การต้อนรับ ผู้ว่าราชการกรุงเทพมหานคร และ ผศ.ดร. เกษรา ธัญลักษณ์ภาคย์ ประธานที่ปรึกษาด้านยุทธศาสตร์และงบประมาณ พร้อมคณะเจ้าหน้าที่ กทม. ในโอกาสเข้าร่วมหารือความร่วมมือระหว่างบีโอไอและ กทม.
เมื่อวันที่ 15 มีนาคม 2566นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) พร้อมด้วยนายนฤชา ฤชุพันธุ์ ที่ปรึกษาด้านการลงทุน และคณะเจ้าหน้าที่บีโอไอ ให้การต้อนรับนายชัชชาติ สิทธิพันธุ์ ผู้ว่าราชการกรุงเทพมหานคร และ ผศ.ดร. เกษราธัญลักษณ์ภาคย์ ประธานที่ปรึกษาด้านยุทธศาสตร์และงบประมาณ พร้อมคณะเจ้าหน้าที่ กทม. ในโอกาสเข้าร่วมหารือความร่วมมือระหว่างบีโอไอและ กทม.
โดยการหารือมุ่งเน้นความร่วมมือที่จะสร้างประโยชน์รวมถึงการอำนวยความสะดวกให้กับผู้ที่อาศัยอยู่ใน กทม. รวมถึงนักลงทุนและนักท่องเที่ยว ในหลายแนวทางด้วยกัน เช่น แนวทางความมือในการพัฒนาพื้นที่ กทม. สู่ การเป็น SMART BANGKOK การยกระดับ กทม. สู่การเป็น HQ BKK Headquarter แนวทางการร่วมมือในการส่งเสริมให้บริษัทที่ได้รับการส่งเสริมการลงทุนจากบีโอไอเข้าให้การสนับสนุนในการพัฒนาด้านต่าง ๆ ของ กทม. ภายใต้มาตรการส่งเสริมการพัฒนาชุมชนและสังคมของบีโอไอ อาทิ ด้านการท่องเที่ยว ด้านสาธารณสุข ฯลฯ
คาดว่าความสำเร็จในการร่วมมือครั้งนี้จะเปลี่ยนโฉม กทม. สู่การเป็นเมืองที่น่าอยู่ ที่ไม่เพียงตอบโจทย์ให้กับประชาชนใน กทม. เท่านั้น แต่ยังช่วยดึงดูดการท่องเที่ยวและการลงทุนให้เข้ามาใน กทม. อีกด้วย
วันศุกร์ที่ 17 มีนาคม 2566
17/03/2566
นายกรัฐมนตรีนมัสการอนุสาวรีย์ครูบาศรีวิชัย นมัสการพระบรมธาตุดอยสุเทพ เพื่อความเป็นสิริมงคล ในโอกาสลงพื้นที่ตรวจราชการ จ.เชียงใหม่
นายกรัฐมนตรีนมัสการอนุสาวรีย์ครูบาศรีวิชัย นมัสการพระบรมธาตุดอยสุเทพ เพื่อความเป็นสิริมงคล ในโอกาสลงพื้นที่ตรวจราชการ จ.เชียงใหม่
วันนี้ (17 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอิทธิพล คุณปลื้ม รัฐมนตรีว่าการกระทรวงวัฒนธรรม นางสาวตรีนุช เทียนทอง รัฐมนตรีว่าการกระทรวงศึกษาธิการ นายธนกร วังบุญคงชนะ รัฐมนตรีประจำสำนักนายกรัฐมนตรี พร้อมคณะ ลงพื้นที่ตรวจราชการจังหวัดเชียงใหม่
เวลา 10.15 น. นายกรัฐมนตรีนมัสการอนุสาวรีย์ครูบาศรีวิชัย ณ อนุสาวรีย์ครูบาศรีวิชัย ตำบลสุเทพ อำเภอเมืองเชียงใหม่ จังหวัดเชียงใหม่ เพื่อความเป็นสิริมงคล จากนั้น เวลา 10.40 น. นายกรัฐมนตรีนมัสการพระบรมธาตุดอยสุเทพ และถวายภัตตาหารเพลและเครื่องไทยธรรม ณ วัดพระธาตุดอยสุเทพราชวรวิหาร ตำบลสุเทพ อำเภอเมืองเชียงใหม่ จังหวัดเชียงใหม่ โดยนายกรัฐมนตรีได้สักการะสิ่งศักดิ์สิทธิ์ประจำพระธาตุดอยสุเทพ เวียนเทียนรอบพระธาตุฯ และถวายผ้าห่มพระธาตุดอยสุเทพ จากนั้น นายกรัฐมนตรีพร้อมคณะร่วมทำพิธีบำเพ็ญมหากุศลเจริญพุทธมนต์อุทิศถวายพระครูบาศรีวิชัยนักบุญแห่งล้านนา
วันศุกร์ที่ 17 มีนาคม 2566
17/03/2566
ชาวไร่อ้อย เฮ! ครม. ไฟเขียวจ่ายราคาอ้อยขั้นต้น ปี 65/66 ที่ 1,080 บาท/ตัน
ชาวไร่อ้อย เฮ! ครม. ไฟเขียวจ่ายราคาอ้อยขั้นต้น ปี 65/66 ที่ 1,080 บาท/ตัน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม (อก.) เปิดเผยว่า เมื่อวันที่ 14 มีนาคม 2566 คณะรัฐมนตรีมีมติเห็นชอบกำหนดราคาอ้อยขั้นต้น ฤดูการผลิตปี 2565/66 ทั้ง 9 เขตคำนวณราคาอ้อยราคาเดียวกันในอัตรา 1,080 บาทต่อตันอ้อย ณ ระดับความหวานที่ 10 ซี.ซี.เอส. และกำหนดอัตราขึ้น/ลงของราคาอ้อย เท่ากับ 64.80 บาทต่อ 1 หน่วย ซี.ซี.เอส. และผลตอบแทนการผลิตและจำหน่ายน้ำตาลทรายขั้นต้น 462.86 บาทต่อตันอ้อย ตามที่กระทรวงอุตสาหกรรมเสนอ เพื่อที่ชาวไร่อ้อยจะได้นำเงินไปเป็นเงินทุนหมุนเวียนในการเพาะปลูก การบำรุงรักษาอ้อย และการดำรงชีพต่อไป
นายภานุวัฒน์ ตริยางกูรศรี รองปลัดกระทรวงอุตสาหกรรม รักษาราชการแทนเลขาธิการคณะกรรมการอ้อยและน้ำตาลทราย (สอน.) กล่าวว่า หลังจากคณะรัฐมนตรีมีมติเห็นชอบกำหนดราคาอ้อยขั้นต้น ปี 2565/66 แล้ว สอน. จะดำเนินการประกาศในราชกิจจานุเบกษา เพื่อให้มีผลบังคับใช้และโรงงานน้ำตาลจะได้จ่ายค่าอ้อยให้แก่ชาวไร่อ้อยต่อไป ทั้งนี้ การกำหนดราคาอ้อยขั้นต้นและผลตอบแทนการผลิตและจำหน่ายน้ำตาลทรายขั้นต้น ฤดูการผลิตปี 2565/66 เป็นไปตามมติคณะกรรมการอ้อยและน้ำตาลทราย (กอน.) เมื่อวันที่ 6 กุมภาพันธ์ 2566 ที่ผ่านการรับฟังความคิดเห็นจากชาวไร่อ้อย โรงงานน้ำตาล และผู้มีส่วนได้ส่วนเสีย ทั้งนี้ ในส่วนประเด็นข้อพิพาทกรณีน้ำตาลภายใต้องค์การการค้าโลก (WTO) ระหว่างประเทศไทยกับบราซิลนั้นไม่ได้มีประเด็นเกี่ยวกับหลักเกณฑ์และวิธีการในการคำนวณราคาอ้อยขั้นต้น ดังนั้น การกำหนดราคาอ้อยขั้นต้นและผลตอบแทนการผลิตและจำหน่ายน้ำตาลทรายขั้นต้น ฤดูการผลิตปี 2565/66 จึงไม่ขัดกับข้อตกลงทางการค้าระหว่างประเทศแต่อย่างใด แต่เป็นการรักษาประโยชน์ให้กับชาวไร่อ้อย รวมทั้งเป็นการสร้างหลักประกันอย่างพอเพียงและเหมาะสมให้กับอุตสาหกรรมอ้อยและน้ำตาลทรายของไทย
--------------------------
วันเสาร์ที่ 4 มีนาคม 2566
04/03/2566
​โฆษกรัฐบาลเผย นายกฯ ยินดี Financial Times ลงบทความยกให้ “เงินบาท” ของไทย เป็นสกุลเงินที่มีความยืดหยุ่นมากที่สุดในโลก และมีเสถียรภาพ
​โฆษกรัฐบาลเผย นายกฯ ยินดี Financial Times ลงบทความยกให้ “เงินบาท” ของไทย เป็นสกุลเงินที่มีความยืดหยุ่นมากที่สุดในโลก และมีเสถียรภาพ
วันนี้ (4 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ Financial Times สื่อดังจากอังกฤษที่นำเสนอข่าวสารด้านธุรกิจและการเงิน ลงบทความวิเคราะห์ โดย รูชีร์ ชาร์มา (Ruchir Sharma) เรื่อง The untold story of the world’s most resilient currency ซึ่งได้กล่าวถึง เงินบาทด้วยความชื่นชมในความมีเสถียรภาพและมีความยืดหยุ่นที่สุดในโลก ทั้งนี้ นายกรัฐมนตรีพร้อมมุ่งมั่นเดินหน้าฟื้นฟู และกระตุ้นเศรษฐกิจ ให้ประเทศไทยฟื้นตัวได้อย่างรวดเร็ว มั่นคง อย่างสมดุล
โฆษกประจำสำนักนายกรัฐมนตรี กล่าวว่า จากกรณีสื่ออังกฤษด้านธุรกิจและการเงิน Financial Times ลงบทความยกให้ “เงินบาท” ของไทย เป็นสกุลเงินที่มีความยืดหยุ่นมากที่สุดในโลก (World’s most resilient currency) รวมทั้งยังมีเสถียรภาพ โดยชี้ให้เห็นว่านับตั้งแต่ที่ไทยเผชิญกับวิกฤตการเงินช่วงปี พ.ศ. 2541 เงินบาทได้กลายเป็นสกุลเงินที่มีเสถียรภาพในระยะยาว และทำให้ประเทศไทยเป็นหนึ่งในประเทศที่มีอัตราเงินเฟ้อน้อยที่สุดอีกด้วย และแม้ค่าเงินบาทจะแข็งค่า แต่ไทยก็สามารถแข่งขันในระดับโลกได้ จากศูนย์กลางของวิกฤตกลายเป็นจุดยึดของความมั่นคง (An anchor of stability) และถือว่าเป็นหนึ่งในบทเรียนแก่ประเทศเศรษฐกิจเกิดใหม่อื่น ๆ
โฆษกประจำสำนักนายกรัฐมนตรี กล่าวเพิ่มเติมว่า บทความยังระบุอีกว่า การลงทุนจากต่างประเทศอย่างต่อเนื่องเป็นอีกส่วนหนึ่งที่ช่วย โดยปริมาณการค้าเพิ่มขึ้นจากร้อยละ 80 ของ GDP ในปี 2541 เป็นมากกว่าร้อยละ 110 ในช่วงเวลานี้ อีกทั้งประเทศไทยยังมีจุดแข็งในด้านอุตสาหกรรมการผลิตที่พัฒนาอย่างต่อเนื่อง เช่น จากรถยนต์เป็นชิ้นส่วนรถยนต์ไฟฟ้า และดึงดูดการลงทุนจากต่างประเทศจำนวนมาก และด้านการท่องเที่ยว ที่เติบโตและขยายไปในหลายๆ ด้าน เช่น การท่องเที่ยวเชิงสุขภาพ (Wellness tourism) และการท่องเที่ยวเชิงการแพทย์ (Medical Tourism) ซึ่งสร้างรายได้ถึง 1 ใน 4 ของ GDP ประเทศ
“นายกรัฐมนตรีมั่นใจประเทศไทยและรัฐบาลเดินหน้ามาถูกทางแล้ว ซึ่งรัฐบาลเชื่อมั่น และมุ่งมั่นที่จะเดินหน้าอย่างต่อเนื่องในการพัฒนาประเทศ รวมทั้งพร้อมประเมินสถานการณ์ความท้าทายที่โลกกำลังเผชิญควบคู่กันไป เพื่อปรับนโยบายด้านเศรษฐกิจเป็นระยะอย่างต่อเนื่องให้เหมาะสม เพื่อให้ไทยเติบโตได้อย่างสมดุล มั่นคงและยั่งยืน” นายอนุชาฯ กล่าว
วันเสาร์ที่ 4 มีนาคม 2566
“ดร.สาธิต” เปิดอาคารอุบัติเหตุและผู้ป่วยนอก 6 ชั้น รพ.แกลง รองรับการขยายตัวพื้นที่ EEC
รัฐมนตรีช่วยว่าการกระทรวงสาธารณสุข เปิดอาคารอุบัติเหตุและผู้ป่วยนอก 6 ชั้น โรงพยาบาลแกลง จังหวัดระยอง รองรับผู้ป่วยอุบัติเหตุฉุกเฉิน และประชาชนที่เจ็บป่วยในพื้นที่และใกล้เคียง ตามแผนพัฒนาจังหวัดระยองในโครงการระเบียงเศรษฐกิจภาคตะวันออก (EEC)
รัฐมนตรีช่วยว่าการกระทรวงสาธารณสุข เปิดอาคารอุบัติเหตุและผู้ป่วยนอก 6 ชั้น โรงพยาบาลแกลง จังหวัดระยอง รองรับผู้ป่วยอุบัติเหตุฉุกเฉิน และประชาชนที่เจ็บป่วยในพื้นที่และใกล้เคียง ตามแผนพัฒนาจังหวัดระยองในโครงการระเบียงเศรษฐกิจภาคตะวันออก (EEC)
วันนี้ (4 มีนาคม 2566) ที่ โรงพยาบาลแกลง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดอาคารอุบัติเหตุและผู้ป่วยนอก 6 ชั้น โดยมี นายไตรภพ วงศ์ไตรรัตน์ ผู้ว่าราชการจังหวัดระยอง นายแพทย์ณรงค์ อภิกุลวณิช รองปลัดกระทรวงสาธารณสุข นายแพทย์มนู ศุกลสกุล สาธารณสุขนิเทศก์ เขตสุขภาพที่ 6 นายแพทย์สุนทร เหรียญภูมิการกิจ นายแพทย์สาธารณสุขจังหวัดระยอง นายปิยะ ปิตุเตชะ นายกองค์การบริหารส่วนจังหวัดระยอง นายแพทย์สุมน ตั้งสุนทรวิวัฒน์ ผู้อำนวยการโรงพยาบาลแกลง หน่วยงานที่เกี่ยวข้อง และเจ้าหน้าที่ เข้าร่วมพิธี
ดร.สาธิต กล่าวว่า โรงพยาบาลแกลงได้จัดทำโครงการพัฒนาศักยภาพการให้บริการรักษาพยาบาลด้านอุบัติเหตุและฉุกเฉินรองรับเขตพัฒนาพิเศษภาคตะวันออก (EEC) โดยได้รับอนุมัติจัดสรรงบในโครงการพัฒนาระเบียงเศรษฐกิจภาคตะวันออกแบบบูรณาการ ตามแผนพัฒนาจังหวัดระยองที่เร่งรัดให้มีการขยายบริการด้านสาธารณสุข เพื่อรองรับการขยายตัวของ EEC ที่จะมีประชากรย้ายเข้ามาทำงานในพื้นที่ รวมถึงการเดินทางเข้ามาจำนวนมากของนักท่องเที่ยวทั้งชาวไทยและชาวต่างชาติ เนื่องจากอำเภอแกลงมีเส้นทางคมนาคมสำคัญผ่านไปสู่แหล่งท่องเที่ยวในจังหวัดจันทบุรี จังหวัดตราด และประเทศกัมพูชา
“อาคารอุบัติเหตุและผู้ป่วยนอก 6 ชั้น โรงพยาบาลแกลง นอกจากจะสามารถรองรับผู้ป่วยอุบัติเหตุฉุกเฉิน และประชาชนที่เจ็บป่วยด้วยโรคอื่น ๆ ทั้งในพื้นที่และใกล้เคียงที่เข้ามาใช้บริการได้อย่างมีประสิทธิภาพ มีมาตรฐาน สะดวก รวดเร็ว และปลอดภัย ยังเป็นการเพิ่มขีดความสามารถด้านการรักษาพยาบาลเพื่อตอบสนองต่อปริมาณผู้ป่วยที่จะมีเพิ่มขึ้นในพื้นที่ด้วย” ดร.สาธิตกล่าว
ด้านนายแพทย์สุมน กล่าวเพิ่มเติมว่า อาคารอุบัติเหตุและผู้ป่วยนอก 6 ชั้น เริ่มก่อสร้างเมื่อวันที่ 7 พฤศจิกายน 2563 แล้วเสร็จเมื่อวันที่ 24 กุมภาพันธ์ 2566 เป็นอาคารคอนกรีตเสริมเหล็ก 6 ชั้น ใช้งบประมาณในการก่อสร้าง 137,500,000 บาท มีพื้นที่ใช้สอย 11,227 ตารางเมตร ประกอบด้วย ชั้น 1 แผนกงานอุบัติเหตุและฉุกเฉิน งานผู้ป่วยนอก ห้องจ่ายยา ชั้น 2 แผนกงานผู้ป่วยนอก ชั้น 3 แผนกงานทันตกรรม ชั้น 4 ศูนย์คอมพิวเตอร์ ชั้น 5 สำนักงานด้านอำนวยการ งานบริหารทั่วไป ชั้น 6 ห้องประชุมใหญ่ และห้องประชุมการประชุมทางไกล
************************************************ 4 มีนาคม 2566
วันเสาร์ที่ 4 มีนาคม 2566
04/03/2566
รองนายกฯ พลเอก ประวิตรฯ เสียใจเหตุลอบวางระเบิด ชุด EOD เสียชีวิต 2 นาย บาดเจ็บ 3 นาย สั่งดูแลช่วยเหลือและเร่งตามจับคนร้าย
รองนายกฯ พลเอก ประวิตรฯ เสียใจเหตุลอบวางระเบิด ชุด EOD เสียชีวิต 2 นาย บาดเจ็บ 3 นาย สั่งดูแลช่วยเหลือและเร่งตามจับคนร้าย
รองนายกฯ พลเอก ประวิตรฯ เสียใจเหตุลอบวางระเบิด ชุด EOD เสียชีวิต 2 นาย บาดเจ็บ 3 นาย สั่งดูแลช่วยเหลือและเร่งตามจับคนร้าย
โฆษก กห. เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้กล่าวแสดงความเสียใจ กับครอบครัวของกำลังพลชุด EOD จำนวน 2 นาย และกำลังพลที่ได้รับบาดเจ็บ 3 นาย จากการถูกกลุ่มก่อความไม่สงบในพื้นที่ จชต.ลักลอบวางระเบิด ขณะเดินทางปฏิบัติงานในพื้นที่ บ.ไออาร์แซ ต.ศรีสาคร อ.ศรีสาคร จว.นราธิวาส ในเย็นวันนี้ที่ผ่านมา
โดยได้สั่งการ ทบ.และ กอ.รมน.ภาค 4 นำผู้เสียชีวิต ร่วมประกอบพิธีทางศาสนาอย่างสมเกียรติ และช่วยเหลือดูแลผู้ได้รับบาดเจ็บอย่างดีที่สุด รวมทั้งให้เยียวยาและดูแลสิทธิกำลังพลและครอบครัวผู้ได้รับบาดเจ็บและสูญเสียต่อเนื่องกันไป พร้อมกันนี้ นรม.และรมว.กห.ยังได้กำชับทุกหน่วยงานความมั่นคงในพื้นที่ ขอให้เพิ่มความระมัดระวังไม่ประมาท และให้เร่งติดตามจับกุมกลุ่มผู้ก่อเหตุมาดำเนินการทางกฎหมายโดยเร็ว
โฆษก กห. กล่าวในนามกำลังพลของ กห. ขอสดุดีและไว้อาลัย ต่อความกล้าและเสียสละของชุด EOD ที่ได้รับบาดเจ็บและเสียชีวิตทุกนาย ซึ่งได้ปฏิบัติหน้าที่เก็บกู้และป้องกันเหตุระเบิดได้ในหลายเหตุการณ์ที่ผ่านมา โดยสามารถลดความรุนแรงเสียหายและการสูญเสียของประชาชนบริสุทธิ์จำนวนมากในหลายเหตุการณ์ที่ผ่านมา จึงถือเป็นการสูญเสียบุคลากรของกองทัพและประชาชนที่มีคุณค่ายิ่งร่วมกัน
……..